 

1. oktober 2014 INTERNATIONALE BASKETBALL LOVE 2014 Side 39 af 97

**KAPITEL 6 FEJL §32 Fejl**

**32.1 Definition**

32.1.1 En fejl er en regelovertrædelse, der indebærer personlig kontakt med en modspiller og/eller usportslig optræden.

32.1.2 Der kan dømmes et vilkårligt antal fejl mod et hold. Uanset straffen skal enhver fejl dømmes, noteres i protokollen ud for den pågældende og straffes i overensstemmelse med lovene.

**§33 Kontakt:Generelleprincipper**

* **33.1  Cylinderprincippet**
* Cylinderprincippet defineres som det rum, som en spiller inden for en imaginær cylinder fylder på banen. Dette omfatter også luftrummet over spilleren. Cylinderen afgrænses således:
	+   På **forsiden** af håndfladerne,
	+   På **rygsiden** af bagdelen og
	+   På **siderne** af de yderste kanter af arme og ben. Hænderne og armene kan udstrækkes foran kroppen, men ikke udover føddernes placering med armene bøjet i albuerne, således at underarme og hænder er løftet. Afstanden mellem spillerens fødder skal være i rimeligt forhold til hans højde.
	+ **Figur 5. Cylinderprincippet**
	+ 
* **33.2  Luftrumsprincippet**
* Under en kamp har enhver spiller ret til at besætte en hvilken som helst position (cylinder) på banen, medmindre arealet er optaget af en anden.
* Dette princip beskytter spillerens areal på gulvet og luftrummet over ham inden for cylinderen, når han sætter lodret af.

Så snart spilleren forlader sin lodrette stilling (cylinder), og kropskontakt opstår med en modspiller, som allerede har etableret sin egen lodrette position (cylinder), er den spiller, der forlod sin lodrette position (cylinder), ansvarlig for kontakten.

Forsvarsspilleren må ikke straffes for at sætte af fra banen og springe lodret op inden for sin cylinder, eller for at have hænderne og armene strakt opad inden for sin cylinder.

Angriberen må ikke, uanset om han står på banen eller er i luften, forårsage kontakt med en forsvarsspiller, der er i en lovlig forsvarsstilling, ved at:

*   Bruge armene til at skaffe sig yderligere plads for sig selv (skubbe fra).
*   Sprede benene eller armene for at opnå kontakt under eller umiddelbart efter et skud under  spil.
* **33.3  Lovlig forsvarsstilling**
* En forsvarsspiller har indtaget en lovlig forsvarsstilling, når:
	+   Han vender front mod sin modspiller, og
	+   Han har begge fødder på banen. Den lovlige forsvarsstilling gælder lodret opad (cylinder). Forsvarsspilleren har ret til at strække armene over hovedet eller sætte af lodret, men han skal holde dem i lodret stilling inden for den tænkte cylinder.
* **33.4  Opdækning af en spiller med boldkontrol**
* Ved opdækningen af en spiller med boldkontrol (dvs. som holder eller dribler bolden), **gælder tids- og afstandsfaktorerne ikke.**  Spilleren med bolden må forvente at blive dækket op og skal være forberedt på at standse eller ændre retning, straks en modspiller indtager en lovlig forsvarsstilling foran ham, selv om dette sker en brøkdel af et sekund forinden.  Den forsvarende spiller skal indtage en oprindelig og lovlig forsvarsstilling uden at forårsage kontakt, før han indtager forsvarsstillingen.  Har den forsvarende spiller oprindeligt nået at indtage en lovlig forsvarsstilling, må han bevæge sig for at dække sin modspiller op, men han må ikke strække arme, skulder, hofte eller ben ud for at hindre dribleren i at passere ham.  Ved vurderingen af en angrebsfejl/forsvarsfejl-situation, hvor en spiller med bolden er impliceret, skal dommeren anvende følgende retningslinjer:

 Den forsvarende spiller skal oprindelig have indtaget en lovlig forsvarsstilling med front

mod modspilleren med bolden og samtidig have begge fødder på banen.

Den forsvarende spiller kan blive stående, springe lodret op eller bevæge sig sidelæns eller baglæns for at opretholde den oprindelige, lovlige forsvarsstilling.

*   Mens den forsvarende spiller bevæger sig for at opretholde den oprindelige forsvarsstilling, må en eller begge fødder være løftet fra gulvet et kort øjeblik, forudsat at den forsvarende spiller bevæger sig sidelæns eller baglæns, men **ikke mod** spilleren med bolden.
*   Hvis kontakten sker på den forsvarende spillers krop, betragtes den forsvarende spiller som at have været på pletten først.
*   Efter at den forsvarende spiller har indtaget en lovlig forsvarsstilling, må han dreje sig **inden for** sin cylinder for at undgå skader.  I enhver af ovennævnte situationer skal kontakten betragtes som forårsaget af den angribende spiller med bolden.

**33.5  Opdækning af en spiller uden boldkontrol**

* En spiller, som ikke har boldkontrol, har ret til at bevæge sig frit på banen og indtage enhver position, som ikke allerede er optaget af en anden spiller.  Ved opdækningen af en spiller uden boldkontrol **skal tids- og afstandsfaktorerne tages i betragtning**. Dette indebærer, at en forsvarende spiller ikke kan indtage en position så tæt på og/eller så hurtigt i en bevægende modspillers bane, at sidstnævnte ikke har tilstrækkelig tid eller afstand til enten at standse eller ændre retning.  Afstanden er direkte proportional med modspillerens fart, men aldrig mindre end 1 normalt skridt.  Hvis en forsvarsspiller ikke tager hensyn til tids- og afstandsfaktorerne, når han indtager sin oprindelige lovlige position, og der opstår kontakt med en modspiller, er førstnævnte spiller ansvarlig for kontakten.  Når en forsvarende spiller har nået at indtage en oprindelig, lovlig forsvarsstilling, må han gerne bevæge sig for dække sin modspiller. Men han må ikke hindre modspilleren i at passere ham ved at strække arme, skulder, hofte eller ben ud i modspillerens bane. Han må gerne vende sig inden for sin cylinder for at undgå skader.
* **33.6  Spilleren, der er i luften**
* En spiller, som er i luften efter at have sat af fra banen, har krav på uhindret at lande igen på afsætsstedet.  Han har også ret til at lande et andet sted på banen, forudsat at den lige vej mellem afsætsstedet og landingsstedet ikke allerede var optaget af modspiller(e), og at landingsstedet ikke allerede var optaget af en eller flere modspillere, da afsættet skete.  Hvis en spiller har sat af og igen er landet, men dette forårsager kontakt med en modspiller, som har indtaget en lovlig forsvarsstilling, er den springende spiller ansvarlig for kontakten.  En spiller må ikke bevæge sig ind i en spillers bane, efter at spilleren har sat af fra banen.

(Kilde: <http://www.basket.dk/Spilleregler>: )

Skriv stikord (hovedtanker) vedr. kropskontakt i basketball som huskeregler:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_